
అమెరికా అధ్యక్షుడు ట్రంప్ అధికార పగ్గాలు చేపట్టి పట్టుమని పది రోజులైనా కాలేదు. చెలరేగి నృత్యం చేస్తున్న రీతిలో ఆయన ఎడాపెడా జారీచేస్తున్న అధికారిక ఆదేశాలతో అమెరికాతో సహా ప్రపంచ దేశాలన్నీ కంపిస్తున్నాయి. దేశంలోనే కాక, ఇతర దేశాలతో ఉన్న సంబంధాల్ని సమూలంగా మార్చివేసే తన సొంత బాణీ రాజనీతిని అమలుపరిచేందుకు ఆయన చేస్తున్న ప్రయత్నాలు లాభం కన్నా ఎక్కువ నష్టాన్నే కలగజేసేవిగా ఉన్నాయి. అమెరికాకు ఏ పూర్వ రాజకీయ అనుభవమూ, లేదా సైనిక భాద్యతలు చేపట్టిన అనుభవమూ లేని మొదటి అధ్యక్షుడాయన. అయితేనేం. వ్యాపార వేత్తగా ఎన్నో ఆకాశ హర్మ్యాలు కట్టిన అనుభవముంది. ఆ కారణంగానే కావొచ్చు మెక్సికో సరిహద్దు వెంబడి మూడువేల కిలోమీటర్ల పొడవునా గోడ కట్టడానికి పూనుకొన్నాడు.. ఇక ఏడు ముస్లిం ప్రాబల్యం ఉన్న దేశాల నుంచి ఎవ్వరూ, అధికార వీసాలున్నా సరే, అమెరికాలో అడుగు పెట్టడానికి వీల్లేదంటూ ఉత్తర్వులిచ్చాడు. వలసదారులపై తీవ్ర ఆంక్షల్ని విధిస్తున్నాడు. హద్దులేని తనంతో మరిన్ని చిక్కులు తెచ్చిపెట్టకుండా అధ్యక్షుడిని అదుపు చెయ్యగల శక్తి, ఆయనకు ఓటేసి గెలిపించిన అమెరికా పౌర సమాజానికే ఉంది.డి.వి.జి. శంకరరావు, పార్వతీపురం

america adhyakshudu trump adhikara paggaalu chepatti pattumani padi rojulaina kaaledu. chelaregi nrutyam chestunna reetilo aayana edapeda jaariichestunna adhikaarika aadesaalato americatho sahaa prapancha deshaalannii kampistunnayi. desamlone kaaka, itara deshaalatho unna sambandhaalni samuulamgaa marchivese tana sonta baanii raajaneetini amaluparichenduku aayana chestunna prayatnaalu laabham kanna ekkuva nashtanne kalagajesevigaa unnaayi. americaku e puurva rajakeeya anubhavamuu, leda sainika bhaadyatalu chepattina anubhavamuu laeni modati adhyakshudaayana. ayitenem. vyapara vettagaa enno aakaasa harmyalu kattina anubhavamundi. aa kaaranamgaane kaavochu mexico sarihaddu vembadi mooduvela kilometerla podavuna goda kattadaaniki poonukonnaadu.. ika edu muslim praabalyam unna deshaala nunchi evvaruu, adhikara veesalunna sare, americalo adugu pettadaaniki veelledantu uttarvulichaadu. valasadaarulapai teevra aankshalni vidhistunnaadu. hadduleni tanamtho marinni chikkulu tecchipettakunda adhyakshudini adupu cheyyagala sakti, aayanaku otesi gelipinchina america poura samajanike undi.di.vi.ji. sankararao, paarvatiipuram